Црква Рођења Пресвете Богородице у Бељајки
Црква Рођења Пресвете Богородице у Бељајки, насељеном месту на територији општине Деспотовац, саграђена је пре 1796. године. Црква припада Епархији браничевској Српске православне цркве и представља непокретно културно добро као споменик културе.

Положај и прошлост 
Црква посвећена Рођењу Пресвете Богородице, позната и као „Бела црква” се налази на неколико километара источно од села Бељајка. Нема поузданих извора који говоре о ктитору, као и о времену изградње, осим што се у цркви на каменој плочи налази уклесан текст на старословенском језику где се помиње да је црква те године 16. маја обновљена за време митрополита Методија.

Архитектура цркве 
Црква је једнобрадна грађевина скромних димензија, 10x4,5 метра. Према спољашњем изгледу стиче се утисак да је црква грађена из два дела и да је касније дозидана припрата. Цела црква сазидана је од камена пешчара, док је унутрашњост цркве врло једноставна и сиромашна. Карактеристично је да је црква врло лепо живописана, али без података о аутору. На бочним зидовима цркве налазе се фреске цара Душана, Проклете Јерине, Светог Николе, а одмах код врата је фреска вероватно ктитора који држи макету цркве у руци. На улазу у олтарски простор је врло једноставан иконостас, без украса и са мало дубореза очигледно новијег датума.

Галерија

Види још 
 Списак споменика културе у Поморавском округу

Извори

Спољашње везе 
 Републички завод за заштиту споменика културе - Београд
 Листа споменика
 

Споменици културе у Поморавском округу
Средњовековне цркве у Србији
Цркве Епархије браничевске
Православни храмови у Србији
Верски објекти у Деспотовцу
Непокретна културна добра